Bulpress, Bulpress Gabrovo, Gabrovo, Gabrovo Bulpress, Gabrovo news, za Gabrovo, Булпресс, Булпресс Габрово, Габрово, Габрово Булпресс, Габрово новини, Габрово новините, Габрово област, Габрово хората, за Габрово, Марш за право и свобода, от Габрово, Правосъдие за всеки, хората от Габрово
Гражданската организация „Инициатива „Правосъдие за всеки“ организира марш за право и свобода, който ще започне тази вечер в 18 часа от Народното събрание.
Това е поредната протестна инициатива, която се провежда по повод процедурата по избора и единствения кандидат за нов главен прокурор.
В призива на организацията се казва: „Време е за свобода и гняв, време е за промяна! Висшият съдебен съвет обяви 24.10 за окончателна дата за избора на нов главен прокурор. Тази седмица започват изслушванията на единствения кандидат. Ние също искаме да бъдем чути, но понеже не ни канят да си зададем въпросите вътре, ще ги зададем навън.
Пращат ни мутри, пращат ни ръгбисти, футболни фенове, за да ни респектират, но не успяват, защото свободата трудно може да бъде смачкана. Започнаха да свалят от ефир авторитетни журналисти, да арестуват фоторепортери, за да заглушат словото, но пак не успяха, защото словото е сила!
Бяхме три хиляди преди няколко дни и направихме жива верига около Народното събрание, сега нека бъдем десет хиляди на 25.09 пред праламента, за да им припомним, че имат да разглеждат нашите искания за отмяна на тази порочна процедура за назначаване на главен прокурор от олигархията!“